
‘Disgrifiwch ddigwyddiad dysgu a ddigwyddodd yn ystod eich lleoliad. Adfyfyriwch ar beth ddigwyddodd, gan gysylltu digwyddiadau â damcaniaethau dysgu ac addysgu.
Gwnewch argymhellion ynghylch sut gallech chi wella’ch arfer eich hun yng ngoleuni hyn, a chrëwch boster digidol i ddangos sut byddech yn defnyddio’r holl wybodaeth hyn i ddatblygu elfennau amgylchedd dysgu effeithiol.’

[bookmark: _GoBack]Cyflwyniad:
Yn ôl Zarre (2013), mae gan arsylwi effeithiol nifer o ddibenion addysgol i fyfyrwyr ac i athrawon. Maent yn galluogi arsylwyr i ddisgrifio arferion hyfforddi, gwerthuso anghydraddoldebau sy'n bodoli ar gyfer myfyriwr neu grŵp o fyfyrwyr penodol, ac yn ganllaw i athrawon i fyfyrio ar eu harferion addysgu eu hunain (Zarre, 2013).
Cynhaliwyd fy arsylwadau mewn ysgol arloesol cyfrwng Cymraeg ar gyfer disgyblion tri i bedwar ar bymtheg oed. Mae 107 o ddisgyblion yn mynychu’r adran gynradd ar hyn o bryd ond nid yw’r ysgol eto wedi cyrraedd ei chynhwysedd llawn.  Daw pedwardeg un y cant (41%) o ddisgyblion yr ysgol o gartrefi cyflwr Cymraeg, fodd bynnag, mae nawdeg y cant (90%) yn siarad Cymraeg yn rhugl (ESTYN, 2017). Yn ychwanegol, mae tua wyth y cant (8%) o ddisgyblion yr ysgol yn gymwys i gael prydau ysgol am ddim, sy’n gryn dipyn yn is na’r cyfartaleddau cenedlaethol ar gyfer ysgolion uwchradd a chynradd ac mae naw y cant (9%) o’r disgyblion ar y gofrestr anghenion dysgu ychwanegol (ESTYN, 2017). Yn unol â chanllawiau BERA, fe fydd yr ysgol dan sylw yn aros yn anhysbys (BERA, 2015). Yn ychwanegol, er mwyn sicrhau preifatrwydd, bydd y plant a arsylwir yn aros yn anhysbys. 

Rhan 1 : Arsylwadau
Yn ystod y lleoliad, arsylwais yn fyr ar ddosbarth blwyddyn un a dosbarth derbyn, fodd bynnag, cyflawnwyd fy mhrif arsylwadau mewn dosbarth cymysg blwyddyn pedwar a phump. Arsylwais y defnydd o gwestiynu yn aml fel strategaeth ar gyfer dysgu ac addysgu ar draws pob oedran yn y cyfnod sylfaen a chyfnod allweddol dau. O ganlyniad, penderfynais ffocysu'r traethawd ar y defnydd o gwestiynu o fewn yr ystafell ddosbarth gan i mi arsylwi ar effeithiolrwydd y strategaeth yn ystod y tridiau arsylwi. Er mwyn arsylwi'n effeithiol ar y digwyddiadau dysgu a gynhaliwyd, penderfynais ddefnyddio’r dechneg arsylwadol o gofnodion ysgrifenedig. Defnyddiaf nodiadau ‘post-it’ i nodi rhai o'r cwestiynau a ysgogodd deialog a thrafodaeth rhwng yr athro a’r disgyblion neu rhwng y disgyblion yn unig. Penderfynais ar y dechneg hon er mwyn allu ddadansoddi pa fath o gwestiynau a oedd yn sbarduno trafodaeth ac i ddadansoddi sut oedd y plant yn ymateb i gwestiynau gwahanol. Yn ôl Llywodraeth Cymru (2010, p.15),  “Cwestiynu yw'r grym y tu ôl i ddatblygu meddwl ac asesu ar gyfer dysgu yn yr ystafell ddosbarth”.  Ymhellach, mae Saxton a Juliana (1991) o’r farn bod cwestiynu gan athrawon a disgyblion yn cael y potensial i gynhyrchu syniadau byw, ysgogi’r dychymyg ac yn gallu annog y dysgwr a'r athro i gael profiad dysgu creadigol ar y cyd. 
Yn gyntaf,  arsylwais ar y defnydd o gwestiynu yn ystod trafodaeth carped yn yr ystafell ddosbarth. Defnyddir yr athro strategaeth gwestiynu i grynhoi gwers flaenorol trwy ofyn i’r disgyblion am yr hyn yr oeddent wedi'i ddysgu yn ystod y wers. Roedd hyn yn effeithiol gan fod y plant yn gallu ail-ymweld â'r wers a rhannu'r hyn yr oeddent wedi'i ddysgu gyda'u cyfoedion a'r athro. Yna, ymestynnodd yr athro y drafodaeth i’r awyr agored ble yr oedd yn ofynnol i'r plant ymateb i gwestiwn drwy sefyll ar bwys cerdyn ‘cytuno’ neu ‘anghytuno’.  Yn ôl Saxton a Juliana (1991, p.7),  “Mae addysgu effeithiol yn dibynnu ar gydnabod bod dysgu effeithiol yn digwydd pan fydd y myfyrwyr yn cymryd rhan weithredol yn ' beth sy'n digwydd '. Ac er mwyn i addysgu a dysgu effeithiol ddigwydd, rhaid i athrawon strwythuro eu haddysgu i wahodd a chynnal y cyfranogiad gweithredol hwnnw drwy ddarparu profiadau sy'n ' eu cael i feddwl a theimlo”. Defnyddir yr athro strategaeth cwestiynu yn effeithiol yn ystod y dasg hon gan eu bod hi wedi hwyluso’r proses cwestiynu a hefyd wedi annog trafodaeth ymhlith y disgyblion. Yn ychwanegol, roedd yr athro wedi gofyn i’r plant egluro pam yr oedden nhw wedi dewis eu hatebion ac o ganlyniad,  roedd hyn wedi caniatáu i'r plant i drafod eu meddyliau gyda'u cyfoedion a dysgu o’i gilydd. At hynny, ysgogodd y defnydd o gwestiynu, gwestiynau newydd gan fod y plant yn holi ei gilydd am eu hatebion. Mae hyn yn cefnogi credoau Saxton a Juliana (1991) bod cwestiynu yn strategaeth gynhwysol, sydd yn galluogi plant i fod yn ddysgwyr gweithredol.
Roedd y defnydd o gwestiynu yn yr ystafell ddosbarth hefyd wedi galluogi i’r athro gael trosolwg cryno ar yr hyn yr oedd y plant wedi'i ddysgu yn ystod y dasg. Yn ôl ymchwil, mae cwestiynu yn chware rhan hollbwysig yn y broses dysgu. Creda Saxton a Juliana (1991, p.75) bod cwestiynu yn arwain at ddysgu, maent yn dangos i’r athro pa mor barod yw’r myfyrwyr i gymryd rheolaeth ac maent yn “sefydlu natur ddiwylliannol yr ystafell ddosbarth”.  
Yn ychwanegol, arsylwais ar wers drychinebau naturiol yn gyfnod allweddol dau. Dangosodd yr athro fideo o gorwynt diweddar yn America i’r dosbarth a ddechreuodd drafodaeth drwy ofyn cwestiynau penagored yn seiliedig ar y fideo. Roedd y drafodaeth dosbarth wedi annog dadl ymysg y plant ac wedi caniatáu i’r disgyblion rhannu eu syniadau a theimladau gyda gweddill y dosbarth. Yn dilyn y drafodaeth dosbarth, roedd yn ofynnol i'r plant drafod ffotograff a oedd ar eu byrddau ac ateb cwestiynau oedd wedi eu gosod allan gan yr athro. Gwahaniaethodd yr athro'r cwestiynau i weddu gallu'r disgyblion a gosododd gwahanol gwestiynau i gysylltu â’r lluniau. Roedd y dasg hon yn effeithiol gan ei bod yn annog siarad archwiliadol. Siarad archwiliadol yw’r hyn y mae partneriaid neu grŵp o bobl yn ei drafod yn feirniadol ond yn adeiladol gyda syniadau ei gilydd (Mercer, 1999).  Yn ychwanegol, diffinnir siarad archwiliadol fel ‘y math o siarad ble mae partneriaid neu grwpiau o bobl yn trafod trwy awgrymu a rhannu datganiadau ar y cyd. Mewn siarad archwiliadol, mae gwybodaeth yn cael ei wneud yn gyhoeddus ac mae rhesymu weladwy yn y trafodaethau’ (Mercer, Wegerif a Dawes ,1999, p.98). Yn ystod y trafodaethau, roedd y disgyblion yn cymryd rhan mewn sgyrsiau o safon uchel, yn rhannu syniadau a dehongliadau, gofyn cwestiynau i’w gilydd ac yn trafod eu meddyliau yn uchel. Yn y dasg hon, dysgodd y disgyblion wrth ei gilydd ac roeddent yn ffordd iddyn nhw adeiladu ar yr hyn yr oeddent yn gwybod yn barod er mwyn ddod o hyd i syniadau ac atebion o safon uwch.
Mae’r defnydd o gwestiynu a siarad archwiliadol yn y dasg hon yn cysylltu gyda Thacsonomeg Bloom. Sylwais sut yr oedd yr athro wedi gwahaniaethu'r dasg drwy'r cwestiynau. Rhoddwyd cwestiynau symlach i’r grwpiau gallu is a chwestiynau mwy datblygedig i’r grwpiau gallu uwch i drafod. At hyn, gorffennodd y dasg drwy ysgrifennu erthygl bapur newydd yn seiliedig ar y trychineb naturiol. Gan gysylltu â Thacsonomeg Bloom eto, roedd y plant o allu is yn canolbwyntio ar y lefelau is o ddysgu h.y.. adnabod, rhestru, enwi ac ati, tra roedd y disgyblion o allu uwch yn gallu cyflawni lefelau mwy soffistigedig o ddealltwriaeth drwy egluro, rhagfynegi a chrynhoi.
Yn ychwanegol, arsylwais ar y defnydd o gwestiynu metawybyddol i asesu dysgu ar ôl gwers ymarfer corff. Roedd yn ofynnol i'r plant asesu eu perfformiad drwy ateb cwestiynau am yr hyn roeddent yn credu eu bod wedi'i wneud yn dda yn ystod y wers a'r hyn yr oeddent yn teimlo y gallent ei wella. Roedd hyn wedi galluogi'r plant i fyfyrio ar eu perfformiad i weld pa feysydd yr oedd angen iddynt eu gwella ond hefyd i roi trosolwg i'r athro o'r ffordd yr oedd y plant yn teimlo eu bod nhw wedi perfformio yn ystod y wers. 
Defnyddir yr athro cwestiynu mewn nifer o dasgau a gweithgareddau gwahanol yn effeithiol tu hwnt yn ystod fy nhridiau arsylwi. Roedd yn amlwg ei fod cwestiynu yn ymestyn ac yn ehangu dealltwriaeth y plant ac yn strategaeth ddefnyddiol i ysgogi atebion o safon uchel.



Rhan 2: 

Mae'r defnydd o gwestiynu a arsylwais yn ystod y lleoliad yn cysylltu â theori Piaget ar Ddatblygiad Gwybyddol. Credai Piaget bod plant yn eu dysgu trwy feithrin dealltwriaeth o’r byd o’u cwmpas ac yna yn profi anghysonderau rhwng yr hyn maent yn eu gwybod yn barod a’r hyn y maent yn eu darganfod yn eu hamgylched (Halpenny, 2014). Yn arwyddocaol, mae gan y plentyn rôl weithredol o ran dilyniant eu meddwl (Halpenny, 2014) . Cyflwynodd Piaget bedwar cam ddatblygiad gwybyddol sy'n adlewyrchu soffistigeiddrwydd cynyddol meddwl plant, h.y.. 'sensorimotor’, ‘cyfnod cynweithredol’, ‘cyfnod gweithredol diriaethol’ a ‘gweithredu ffurfiol’. Mae'r cam cyntaf o ddatblygiad gwybyddol yn canolbwyntio ar ddysgu a gynhyrchwyd drwy edrych, gwrando, cyffwrdd ac ati, lle mae plant yn archwilio ac yn ymchwilio i briodweddau'r byd concrid (Halpenny, 2014, p.37). Erbyn dwy flwydd oed, bydd plant yn edrych y tu hwnt i nodweddion arwynebol y gwrthrych a'u nod yw ceisio esboniadau rhesymegol am pam a sut mae pethau'n digwydd (Halpenny, 2014, p.72). Yn 4-7 blwydd oed mae'r plentyn yn dechrau gofyn cwestiynau ac yn chwilio am ffrwydro rhesymegol am yr hyn sy'n digwydd yn y byd o'u cwmpas (Halpenny, 2014, p.99). Ac yn olaf, erbyn 7-11 mlwydd oed bydd plant yn gallu cymryd rhan mewn meddwl mwy semanteg a rhesymegol ac yn gallu gwahaniaethu rhwng ymddangosiad uwchfiadol a'r realiti sylfaenol. Yn ogystal, mae gwybodaeth plant a'u dealltwriaeth o'r amgylchedd yn dod yn fater o fod yn un prif-benodol, gan alluogi plant i adeiladu arbenigedd mewn maes penodol iawn o'u profiad (Halpenny a Pettersen, 2014).

Yn ôl Piaget (1958, gwelwyd yn McLeod ,2018), ni ellir athro addysgu sgiliau datrys problemau, mae'n rhaid i blant eu darganfod. O fewn yr ystafell ddosbarth, dylai'r dysgu fod yn fyfyriwr-ganolog a chael ei gyflawni drwy ddysgu darganfod gweithredol. Rôl yr athro yw hwyluso'r dysgu, yn hytrach na hyfforddiant uniongyrchol. Gwelir enghraifft o hyn yn ystod fy arsylwadau. Roedd y tasgau yn ffocysu ar y disgyblion i rannu eu syniadau nhw ac i ddefnyddio teimladau a meddyliau nhw yn hytrach na derbyn y ffeithiau a’r wybodaeth gan yr athrawes. Yn ychwanegol, roedd yr athro wedi hwyluso’r dysgu trwy ddarparu gwahaniaeth o dasgau a trwy adael i’r plant trafod ymysg ei gilydd. 
Fodd bynnag, mae'r seicolegydd Lev Vygotsky (1978 gwelwyd yn McLeod ,2018), yn dadlau bod datblygiad iaith a meddwl yn mynd gyda'i gilydd a bod tarddiad rhesymu yn fwy i'w wneud gyda'n gallu i gyfathrebu ag eraill.  Daw gwaith Vygotsky (1934, gwelwyd yn McLeod ,2018),) yn sylfaen i lawer o ymchwil a theori mewn datblygiad gwybyddol dros y blynyddoedd diwethaf, yn enwedig yr hyn a elwir yn theori datblygiad cymdeithasol. Mae damcaniaethau Vygotsky yn pwysleisio rôl sylfaenol rhyngweithio cymdeithasol wrth ddatblygu gwybyddiaeth (Vygotsky, 1978,gwelwyd yn McLeod ,2018), gan ei fod yn credu'n gryf bod y gymuned yn chwarae rhan ganolog yn y broses o ‘wneud ystyr’.
Yn wahanol i syniad Piaget bod yn rhaid i ddatblygiad plant ragflaenu eu dysgu o reidrwydd, dadleuodd Vygotsky, "learning is a necessary and universal aspect of the process of developing culturally organized, specifically human psychological function" 
 (McLeod, 2018).
Yn ychwanegol, mae gwaith Dr Benjamin Bloom yn cysylltu â fy arsylwadau hefyd. Crëwyd Tacsonomeg Bloom o dan arweinyddiaeth y seicolegydd Dr Benjamin Bloom er mwyn hybu ffurfiau meddwl uwch mewn addysg. Mae’r Dacsonomeg yn darlunio hierarchaeth o lefelau dysgu gwybyddol sy’n amrywio o wybodaeth am ffeithiau a chonfensiynau penodol, i lefelau uwch o ddadansoddi, syntheseiddio a gwerthuso. Cyflwynir y Dacsonomeg i hybu disgyblion i ymdrechu ac i gyrraedd lefelau mwy soffistigedig o ddealltwriaeth.   Mae’r dacsonomeg yn awgrymu ei fod yn amhosib rhoi barn ar rywbeth tan eich bod yn gwybod y ffeithiau, deall y ffeithiau, yn gallu gweithredu’r ffeithiau, yn gallu dehongli’r ffeithiau ac yn gallu rhoi nhw at ei gilydd mewn ffordd bod safbwyntiau newydd yn amlygu (Clark, 1999).
Yn ystod y lleoliad, arsylwais ar defnydd o’r dacsonomeg bloom ar draws y cyfnod sylfaen a chyfnod allweddol dau. Roedd yr athrawon ar draws pob oedran yn defnyddio’r hieracrchaedd o lefelau dysgu er mwyn gwahaniaethu’r dysgu o ran oed a lefelau gallu. Gweithiodd y ffordd hon o ddysgu gan fod y plant yn gweithio ar lefel priodol ar gyfer eu gallu nhw ac yn gallu symud ymlaen pan oeddent yn barod. 
Yn ychwanegol, mae Vygotsky yn nodi bod datblygiad gwybyddol plant yn deillio o ryngweithiadau cymdeithasol a dysgu o dan arweiniad o fewn y parth datblygiad procsimol wrth i blant a gwybodaeth gyd-adeiladu. Mewn cyferbyniad, mae Piaget yn dadlau bod datblygiad gwybyddol yn deillio'n bennaf o archwiliadau annibynnol lle mae plant yn llunio gwybodaeth eu hunain. Fel Piaget, mae Vygotsky yn credu bod plant ifanc yn chwilfrydig ac yn cymryd rhan weithredol yn eu dysgu eu hunain ac yn darganfod a datblygu dealltwriaethau newydd (McLeod, 2018).
Gwelir tystiolaeth o hyn yn ystod fy lleoliad. Roedd y plant yn awyddus i gymryd rheolaeth dros dysgu eu hunain yn hytrach na derbyn y wybodaeth gan yr athro. Roeddent yn awyddus i ddefnyddio llyfrau a'r we er mwyn casglu gwybodaeth newydd.  Roedd y ffordd hon o ddysgu yn annog y plant i ymchwilio a darganfod y wybodaeth drostynt eu hunain.  Fodd bynnag, rhoddodd Vygotsky fwy o bwyslais ar gyfraniadau cymdeithasol i'r broses o ddatblygu, tra bod Piaget yn pwysleisio darganfyddiad a hunangychwynnwyd (McLeod, 2018).

At hyn, yn ôl Vygotsky (1978, gwelwyd yn McLeod ,2018), mae dysgu o safon dda yn digwydd pan mae plentyn yn rhyngweithio’n gymdeithasol gydag athro medrus. Mae Vygotsky yn cyfeirio at y syniad hwn o ryngweithio fel deialog cydweithredol neu gydweithredol. Wrth i’r athro fodelu ymddygiad neu roi cyfarwyddiadau i’r plentyn,  mae'r plentyn yn ceisio deall y camau neu'r cyfarwyddiadau a ddarperir gan yr athro ac yna'n mewnoli'r wybodaeth. Cymhwysiad addysgol cyfoes o ddamcaniaethau Vygotsky yw "addysgu cilyddol,".  Ddefnyddir i wella gallu myfyrwyr i ddysgu o destun. Yn y dull hwn, mae athrawon a myfyrwyr yn cydweithio wrth ddysgu ac ymarfer pedwar sgìl allweddol: crynhoi, cwestiynu, egluro a rhagfynegi. Mae rôl yr athro yn y broses wedi'i lleihau dros amser. Yn debyg i fy arsylwadau, roedd y plant a’r athrawes yn cwestiynu ei gilydd ar yr hyn oedd yn mynd ymlaen yn y fideo a’r llun a hefyd yn rhagfynegi ac yn egluro i weddill y grŵp beth oedd eu syniadau nhw a beth oedden nhw’n meddwl oedd yn digwydd. Yn ogystal, roedd angen iddyn nhw grynhoi’r holl wybodaeth a thrafodon nhw ac yna ysgrifennu’r prif bwyntiau ar ffurf erthygl.  

Mae Vygotsky yn berthnasol i gysyniadau cyfarwyddiadol megis "sgaffaldiau" a "phrentisiaeth," lle mae’r athro neu gyfoedion mwy datblygedig yn helpu i strwythuro neu drefnu tasg fel bod y plant yn gallu gweithio arni'n llwyddiannus. Mae damcaniaethau Vygotsky hefyd yn bwydo i mewn i'r diddordeb presennol mewn dysgu cydweithredol, gan awgrymu y dylai fod gan aelodau'r grŵp lefelau cymysg o allu fel y gall cyfoedion mwy datblygedig helpu aelodau llai datblygedig i weithio (McLeod, 2018). Gwelir enghraifft o hyn yn ystod fy arsylwadau ym mlwyddyn un. Nid oedd y plant yn eistedd o ran gallu yn ystod ychydig o dasgau oherwydd roedd yr athrawes eisiau iddynt gefnogi a dysgu o’i gilydd. Roedd hyn yn effeithiol i ryw raddau gan fod rhaid iddyn nhw gyd-weithio i ddod o hyd i atebion ond yn aml roedd y disgyblion mwy datblygedig yn gwneud y gwaith dros y disgyblion eraill.
Yn ystod ymchwiliad gan Noble (2004) i gwerthuso canfyddiadau athrawon ar ddefnyddio’r Tacsonomeg Bloom, darganfyddwyd  bod y Tacsonomeg Bloom wedi hwyluso llwyddiant myfyrwir. Gwelsant bod y dacsonomeg wedi eu helpu i gwahaniaethu tasgau er mwyn darparu gwaith ar lefel priodol meddwl pob ddisgybl. Yn ol un athrawes, “gall plant weithio ar yr un themâu ond ar lefelau meddwl gwahanol (uchel neu isel) fel bod pawb yn cyflawni ac yn teimlo'n llwyddiannus”. Dywedodd athro arall fod Tacsonomi Bloom “yn sicrhau y gall pob plentyn wneud pethau ac y gallu fod yn llwyddiannus”.  Mynegodd trydydd athro hyn mewn ffordd ychydig yn wahanol yn ei sylw gan ddweud “Mae'n lleihau ymdeimlad o fethiant os yw plant yn gweithio ar lefel briodol” a dywedodd pedwerydd athro, “Mae pob plentyn yn gallu cwblhau tasgau ar bwnc penodol heb rwystredigaeth y bydd y dasg yn rhy anodd neu, i'r gwrthwyneb, yn cael ei diflasu gan y tasgau sy'n rhy hawdd” (Noble, 2004). 

Yn ychwanegol, ar gyfer un dasg, rhoddwyd yr athro Llun i bob un o'r plant ac yna gofynnwyd cwestiynau am y fideo a'r llun. Roedd y defnydd o dacsonomeg bloom yn effeithiol yn ystod y dasg gan fod yr athro yn gallu gwahaniaethu rhwng y grwpiau ac roedd gan bob grŵp cwestiynau gwahanol. Roedd gan y grwpiau galluoedd is gwestiynau megis "beth ydych chi'n meddwl sydd wedi digwydd?" a "sut mae'r bobl yn teimlo?".  Fodd bynnag, roedd y cwestiynau a roddwyd i'r dosbarthiadau galluoedd uwch yn fwy manwl. Yna, aeth y plant ymlaen i ysgrifennu llythyr yn dynwared rhywun oedd wedi bod yn rhan o'r corwynt gan ddefnyddio'r wybodaeth a ffeithiau yr oedden nhw wedi'u cyflwyno yn ystod y trafodaethau grŵp a dosbarth.

I gloi, mae’n amlwg i weld bod nifer o ddamcaniaethau wedi’u cysylltu â’r defnydd o gwestiynu ac mae’r damcaniaethau wedi fy ngalluogi i ystyried pam oedd y defnydd o gwestiynu yn digwydd yn y dosbarth a thu hwnt.

Rhan 3:
Cydnabyddir gwerth chwarae mewn nifer o bolisïau cymdeithasol, gan gynnwys "The Children Plan (DCSF, 2007), Every Child Matters (DfES, 2004) a'r pedwar Cyngor Chwarae yn y DU (Chwarae Lloegr, Chwarae’r Alban, Chwarae Cymru a BwrddChwarae Gogledd Iwerddon) (Wilson, 2009, p.47). Mae pwysigrwydd chwarae ar gyfer datblygiad plant wedi'i seilio ar gorff cryf o ymchwil ac fel gweithgaredd naturiol a chymhellol, mae chwarae yn hyrwyddo ystod eang o ffactorau lles, megis lles gwybyddol, corfforol, cymdeithasol ac emosiynol (Dias a Bento, 2017). Yn ychwanegol, mae'r gallu i blant brofi amrywiaeth o gyfleoedd trwy chwarae di-strwythuriedig yn hyrwyddo hunan-barch, annibyniaeth a hyder. O ganlyniad, penderfynais ganolbwyntio'n bennaf ar ddarpariaeth chwarae y tu mewn a thu hwnt i fy ystafell ddosbarth delfrydol, gan ddarparu mannau ar gyfer chwarae rhydd a chwarae addysgol. Yn bennaf, rwyf wedi ffocysu ar yr ardal awyr agored ac wedi cynnwys nifer helaeth o orsafoedd dysgu gwahanol. 

Darpariaeth Awyr Agored
Yn ôl Bilton (2010), mae darpariaeth awyr agored yn cydnabod ac yn datblygu potensial creadigol plant ac yn darparu cyfleoedd dysgu trwy wybodaeth arbrofol a phrofiadau a fydd yn hanfodol iddynt drwy gydol eu bywydau.
Penderfynais gynnwys ysgol coedwig yn fy man dysgu delfrydol oherwydd credaf yn gryf mewn darparu cyfleoedd i blant i allu cysylltu â’r byd naturiol mewn ffordd ddychmygus a chyffrous. Yn ychwanegol, credaf fod dysgu ac addysgu yn yr awyr agored yn ffordd o hwyluso dysgu ac yn hybu “dealltwriaeth a gwerthfawrogiad plant ac oedolion o’r byd naturiol” (Siencyn, 2010, p.08). Yn ei phrif negeseuon, noda Siencyn (2010, p.59), bod chwarae yn yr awyr agored yr un mor bwysig a chwarae y tu fewn i’r dosbarth ac yn rhan sylweddol yn dysgu'r plant. Yn ogystal, canfuwyd bod y defnydd o offer TGCh, diffyg cyfleoedd awyr agored a phryderon rhieni am ddiogelwch eu plant wedi arwain at ordewdra ymysg plant yn y blynyddoedd diwethaf (Garrick, 2004, gwelwyd yn Siencyn, 2010, p.54).  Mae chwarae yn yr awyr agored yn cynnig cyfleoedd sydd angen ar gyfer twf corfforol, gwybyddol ac ysbrydol plant (Siencyn, 2010, p.2). Credir bod gan y byd naturiol potensial dysgu ehangach na thrwy’r llaw ddynol gan ei fod yn cael ei rheoli gan y tywydd, y tymor ar dymheredd (Siencyn, 2010, p.3), ac felly yn gallu darparu profiadau dysgu ac addysgu gwahanol na fyddai modd eu profi dan do.
Mantais bellach o ddefnyddio'r awyr agored yw bod plant yn gallu diwallu'r angen am her a chyffro . Mae Stephenson (2003) yn honni bod cymryd risg corfforol, a dysgu sut i ddelio â risg, yn rhan o ddatblygiad naturiol plant ac yn sgil bywyd hanfodol. Trwy gymryd risg mae plant yn meithrin hunanhyder a'r awydd i reoli risg yn effeithiol.
Rheswm pellach dros benderfynu cynnwys ysgol goedwig yn fy ardal dysgu ddelfrydol,  yw ei bod yn darparu cyfleoedd ar gyfer datblygiad iaith plant. Dywed Siencyn (2020, p.7) bod potensial dysgu plant yn llawer gwell yn yr awyr agored o’i gymharu â defnyddio teganau modern plastig gan eu bod yn gallu trin a thrafod gwrthrychau go iawn. “ Trwy drin a thrafod eitemau go iawn, megis rhisgl garw, brigau llyfn,... mae plant nid yn unig yn enwi’r eitemau ond hefyd yn darganfod yr amrywiaeth o weadau sydd i’w cael ym myd natur” (Siencyn, 2010:107). Wrth ystyried yr ystod eang o ymchwil sy’n seiliedig ar ddysgu yn yr awyr agored, daeth yn amlwg ei bod yn hanfodol cynnwys darpariaeth awyr agored yn fy man dysgu delfrydol.

TGCH
Yn ail, rwyf wedi cynnwys cornel dechnoleg yn fy ystafell dosbarth delfrydol. Yn ystod fy sylwadau, sylwais ar y pwyslais a roddir ar y defnydd o TGCH yn yr ystafell ddosbarth a thu hwnt ar draws pob oedran a maes y cwricwlwm.  
Gwelir TGCH fel arf sylfaenol mewn addysg bellach sydd a’r potensial i wella cyfleodd addysgol plant yn draws gwricwlaidd ar draws pob oedran. Gellir defnyddio TGCH i annog ymchwil a chwarae pwrpasol, yn ogystal, gellir annog trafodaeth, datrys problemau, cymryd risg a meddwl yn hyblyg (Blatchford a Whitebread, 2003). Yn ôl Donaldson (2015) mae cymhwysedd digidol bellach yn chwarae rôl bwerus iawn ym mywydau plant a phobl ifanc. Fe’i defnyddir ar gyfer ystod o bethau megis “cyfathrebu, rhwydweithio, gwybodaeth, hamdden ac adloniant a hefyd drwy amrywiaeth gynyddol o drafodion a chymwysiadau addysgol” (Donaldson, 2015). O ganlyniad i’r datblygiadau sydyn mewn technolegau gwybodaeth a chyfathrebu, credaf ei bod yn hanfodol i gyflwyno TGCH i blant o oedran cynnar. Dadlau Leu a Kinzer (2000) y bydd unigolion sydd yn gallu defnyddio TGCh yn effeithiol i gyrchu, gwerthuso a defnyddio gwybodaeth yn effeithiol, ymysg unigolion mwyaf llwyddiannus y dyfodol. 
Yn ychwanegol, mae ymchwil yn dangos nad yw anghenion dysgwyr dwyieithog neu amlieithog ifanc bob amser yn cael eu cydnabod yn llawn yn y fframweithiau llythrennedd (Hayes aWhitebread, 2013). Fodd bynnag, awgryma Castellani a Tsantis (2002, gwelwyd yn Whitebread, 2013) y gall y defnydd o feddalweddau priodol caniatáu blant i gymryd rhan mewn hunan archwilio a diwallu eu hanghenion unigol mewn ffordd na fyddai’n bosib trwy ddefnyddio deunyddiau print. Felly, maent yn rhoi ystod eang o gyfleoedd i athrawon i allu strwythuro’r amgylchedd dysgu mewn ffyrdd sy’n ddiwylliannol gynhwysol.  I gloi, penderfynais ar greu swît cyfrifiadur yn fy nosbarth oherwydd credaf yn gryf mewn cynnig cyfleodd i blant i arbrofi ac ymchwilio gydag ystod eang o dechnolegau. Yn ystod fy lleoliad, arsylwais sut yr oedd y plant yn mwynhau cael y rhyddid i ddefnyddio’r ystod o offer technoleg ar gyfer ddibenion addysgol ac fel cymhelliad.
Ardal Chwarae rôl:
Yn drydydd, rwyf wedi cynnwys ardal chware rôl yn fy nosbarth delfrydol. Gwelir pwyslais mawr ar bwysigrwydd chwarae yn gwricwlwm y Cyfnod Sylfaen drwy gydol y ddogfennaeth a phwysleisir y syniad bod chware yn datblygu sgiliau a gwybodaeth plant am eu hunain ai chyfoedion (Siencyn, 2009, p.36). Yn debyg, yn ôl (Stevens, 2008, p19) datblygir plant ystod eang o sgiliau ac agweddau drwy chwarae dychmygus. Maent yn hyrwyddo amrywiaeth o sgiliau datrys problemau, yn cyfrannu at ddatblygu tueddiadau dysgu a thwf deallusol ac yn darparu’r cyfle i blant gwneud synnwyr o’r byd o’u cwmpas. Yn ychwanegol, dyweda Featherstone a Cummings (2009) bod chware yn hanfodol o ran helpu plant ifanc i brosesu eu profiadau a datblygu eu dealltwriaeth o’r byd. Dadleuant fod dysgu mwyaf effeithiol yn digwydd pan fydd plant yn gallu gwneud cysylltiadau rhwng yr hyn y maent eisoes yn ei wybod a'r hyn sy'n newydd iddynt (Featherstone a Cummings, 2009). Yn ychwanegol, mae datblygiad creadigol yn gyfrwng effeithiol i ddatblygu ymwybyddiaeth amlddiwylliannol. Mae cyfleoedd mewn chwarae rôl, drama a dawns yn darparu llwyfannau i blant gael profiad a defnyddio arteffactau sy'n adlewyrchu ac yn dathlu amrywiaeth (Stevens, 2008, p.10). Credaf yn gryf mewn creu amgylchedd amlddiwylliannol o fewn fy ystafell ddosbarth a deallaf fod defnyddio ardal chwarae rôl i ddatblygu ymwybyddiaeth amlddiwylliannol y plant yn effeithiol. Yn ogystal, Awgryma Kendall (1983) bod yr ardal chwarae rôl yn ffordd dda o hybu ymwybyddiaeth ddiwylliannol plant ac yn gyfle da i blant allu archwilio sut mae byw mewn gwahanol ddiwylliannau drwy ddarparu gwahanol fathau o ddillad, bwydydd, cerddoriaeth a theganau.
Ystyriai Vygotsky mae chwarae oedd y ffyrdd mwyaf cyffredin a phwerus er mwyn i blant gwneud synnwyr o’r byd ac roedd ef o’r farn bod chwarae “yn galluogi plant i greu ‘parth datblygiad procsimol’ er mwyn gweithredu ar lefel uwch” (Siencyn, 2009).  Yn ychwanegu at hyn, mae chwarae rôl yn rhoi cyfle i blant ddatblygu eu dealltwriaeth o'r byd a pherthnasoedd cymdeithasol. Drwy gydweithio mewn chwarae rôl bydd plant yn dysgu i ofalu am ei gilydd ac yn dechrau sylweddoli bod dulliau dysgu gwahanol ar gael.
Ardal Celf a Chrefft
[bookmark: OLE_LINK3][bookmark: OLE_LINK4]Yn olaf, byddwn hefyd yn cynnwys ardal gelf a dylunio yn fy ystafell dosbarth delfrydol. Creda Froebel (1826, gwelwyd yn Fox and Berry, heb dyddiad) yn gryf mewn darparu cyfleoedd i blant i allu gwneud celfyddydau eu hunain a mwynhau celfyddyd pobl eraill. Yn ogystal, creda ef fod gweithgareddau celf yn annog datblygiad llawn bob plentyn. Yn ystod fy lleoliad, sylwais ar y teimlad o foddhad emosiynol ymhlith y plant wrth iddynt ymwneud â gwneud celf ac felly hoffwn ail-greu'r atmosffer hwn yn fy ystafell ddosbarth i. Yn ôl Isbell a Raines (2013) mae celf yn galluogi plant ifanc i ymarfer ystod eang o sgiliau sydd nid yn unig yn ddefnyddiol ar gyfer bywyd, ond hefyd dysgu. Mae'r rhyddid i drin gwahanol ddefnyddiau mewn ffordd organig a distrwythur yn caniatáu plant i allu archwilio ac arbrofi. Yn ystod fy arsylwadau dysgais bwysigrwydd darparu amrywiaeth o bosibiliadau fel y gall plant wneud dewisiadau a dewis deunyddiau sy'n cyfateb i'w diddordebau a'u cymhwysedd eu hunain. At hynny, dyweda Isbell a Raines (2013) , dylid rhoi cyfleoedd i blant ymateb yn greadigol mewn amrywiaeth o ffyrdd i'r hyn y maent yn ei weld, ei glywed, ei arogli'n cyffwrdd ac yn teimlo. Er mwyn cyflawni'r nodau hyn, dylai'r plant gael eu cyflwyno i ystod eang o wahanol adnoddau, deunyddiau, offer a thechnegau. Yn ôl, Isbell a Raines (2013) dylai amgylchedd sy'n cefnogi creadigrwydd fod yn lle diogel, ble mae pob plentyn yn teimlo ei fod yn cael ei barchu, beth bynnag fo'i gefndir, ei alluoedd neu ei heriau. Yn sicr, bydd hyn yn rhywbeth y byddaf yn ei weithredu yn fy ystafell ddosbarth.

I gloi, mae’n amlwg  bod y defnydd o gwestiynu yn strategaeth hynod o effeithiol ar gyfer dysgu ac addysgu yn yr ysgol a arsylwais. Yn ychwanegol, mae llawer o ddamcaniaethau yn cefnogi'r ffordd hon o addysgu ac mae nifer helaeth o ymchwil yn profi effeithiolrwydd y dull addysgu o gwestiynu. Sylwais fod cwestiynu wedi datblygu diddordeb y plant ac wedi eu hysgogi i ddod yn ddysgwyr gweithredol yn ystod fy lleoliad. Yn ogystal, roedd y dull addysgu hwn wedi hybu hyder y plant i gynnal trafodaethau ac i  adeiladu ar eu gwybodaeth eu hunain drwy ddadlau a thrafod gyda'u cyfoedion. Yn ogystal, roedd cwestiynu yn effeithiol er budd yr athro am ei fod yn caniatáu iddynt weld ble roedd disgyblion arni gyda'u dealltwriaeth o waith gwahanol ac yn caniatáu iddynt grwpio'r disgyblion yn nhrefn eu dealltwriaeth.  Yn symud ymlaen, fel athrawes byddaf yn gweithredu ar bob cyfle i ofyn cwestiynau er mwyn nodi'r bylchau mewn gwybodaeth a dealltwriaeth y disgyblion ac i gau'r bylchau rhwng yr hyn y mae'r myfyrwyr eisoes yn ei wybod a'u nodau dysgu nhw.  Credaf fod cwestiynu yn hanfodol yn yr ystafell dosbarth a thu hwnt er mwyn ymestyn meddwl plant ac yn eu galluogi i ddarganfod pethau drostynt eu hunain trwy feddwl tu hwnt i’r amlwg.

